stanford-oval/wikipedia huggingface dataset:
Hryggjarstykki

Hryggjarstykki (suom. 'selkärankapala') on keskiaikainen islantilainen saaga. Se on yksi varhaisimpia Norjan kuninkaista ja historiasta kertovia kuningassaagoja. Hryggjarstykkin kirjoittaja Eiríkr Oddsson laati sen 1100-luvun jälkipuoliskolla, arvioiden mukaan joko vuoden 1150 tai 1165 paikkeilla. Se on ensimmäinen Norjan kuninkaista kertova kansankielinen teksti, minkä vuoksi sitä on kutsuttu myös ”ensimmäiseksi saagaksi” (isl. fyrsta sagan). Hryggjarstykki on sittemmin kadonnut, mutta teos ja sen kirjoittaja on mainittu ja sitä on käytetty lähteenä Snorri Sturlusonin Heimskringlassa ja Morkinskinnassa. Myös Fagrskinnan kirjoittaja on käyttänyt Hryggjarstykkiä lähteenä, mutta ei mainitse sitä nimeltä. Heimskringla ja Morkinskinna ovat lainanneet siitä pitempiäkin osia tekemättä tekstiin mitään suurempia muokkauksia.
Sisältö

Siitä ajanjaksosta, jonka Hryggjarstykki on kattanut, ei ole täyttä varmuutta. On oletettu, että teos jatkoi suunnilleen siitä, mihin islantilainen oppinut Ari Viisas oli todennäköisesti päättänyt oman kuninkaiden elämästä kertovan tekstinsä (konunga ævi), joka sekään ei ole säilynyt. On oletettu, että Arin teos olisi päättynyt noin vuoteen 1120. Hryggjarstykki on mahdollisesti aloittanut kerrontansa kuningas Sigurðr I Magnússon Jórsalafarin (”Jerusaleminkävijä”) kuolemasta ja Haraldr gillin valtaannousun aatosta (1130). Morkinskinna ja Heimskringla viittaavat ajoittain Eiríkr Oddsoniin lähteenään. Näiden viittausten perusteella on oletettu, että Hryggjarstykkissä olisi kuvattu tapahtumia vuoteen 1139 eli Maunu Sokean (isl. blindi) kuolemaan saakka. Toisen näkemyksen mukaan kerronta on jatkunut jopa vuoteen 1161 ja Haraldr gillin poikien kuolemaan saakka. On myös esitetty sellainen mahdollisuus, että Eiríkr olisi keskittynyt vallantavoittelijana tunnettuun Sigurðr slembiriin ja tämän marttyyriuteen eli vuosiin 1136–1139.
Jotkut tutkijat ovat esittäneet, että teoksen nimi ”selkärankapala” olisi viitannut yksittäiseen pergamenttiin, jolle  Hryggjarstykki olisi kirjoitettu. Nimen perusteella on siksi oletettu, että Hryggjarstykki olisi ollut melko lyhyt teksti.
Kirjoittaja ja hänen lähteensä

Eiríkr Oddssonista tiedetään hyvin vähän. Snorri Sturluson kirjoittaa teoksessaan Heimskringla hänestä näin:
»Eiríkr kirjoitti sen kirjan, jonka nimi on Hryggjarstykki. Siinä kirjassa kerrotaan Haraldr gillistä ja hänen kahdesta pojastaan, ja Maunu Sokeasta ja Sigurðr slembiristä, ja kaikkien heidän kuolemasta. Eiríkr oli viisas mies, ja hän vietti tuolloin pitkiä aikoja Norjassa. Osan kertomastaan hän kirjoitti Hákon Vatsan, Haraldrin [gilli] poikien läänitysmiehen, kertomuksen perusteella. Hákon ja hänen poikansa olivat mukana kaikissa näissä kiistoissa ja neuvotteluissa. Eiríkr nimeää muitakin miehiä, jotka kertoivat hänelle näistä tapahtumista, järkeviä ja rehellisiä miehiä, jotka olivat lähistöllä, niin että kuulivat tai näkivät tapaukset. Ja osan hän kirjoitti sen perusteella, mitä itse oli nähnyt tai kuullut.

Eiríkr reit bók þá, er kölluð er Hryggjarstykki. Í þeirri bók er sagt frá Haraldi gilla ok tveimr sonum hans, ok frá Magnúsi blinda, ok frá Sigurði slembi, ok alt til dauða þeirra. Eiríkr var vitr maðr, ok var í þenna tíma löngum í Noregi. Suma frásögn reit hann eptir fyrirsögn Hákonar maga, lends manns þeirra Haraldssona. Hákon ok synir hans váru í öllum þessum deilum ok ráðagerðum. Enn nefnir Eiríkr fleiri menn, er honum sögðu frá þessum tíðindum, vitrir ok sannreyndir, ok váru nær, svá at þeir heyrðu eða sá atburðina; en sumt reit hann eptir sjálfs sín sýn eða heyrn.»
On katsottu, että Eiríkr seurasi Ari Viisaan esimerkkiä ja pyrki esittämään teoksessaan tarkkoja tietoja ja viittasi usein lähteeseen, jolta tietonsa oli kuullut. 1100-puolivälissä Eiríkr vietti jonkin aikaa Norjassa. Käytännössä Eiríkr kuvasi teoksessaan aikalaistapahtumia ja kertoi aikakaudesta, jota muissa lähteissä on kuvattu väkivaltaisena. Hän käytti lähteenään henkilöitä, jotka olivat mahdollisesti olleet jopa osallisina niissä tapahtumista, joista tekstissä kerrottiin. Lisäksi pidetään mahdollisena, että Eiríkr olisi käyttänyt lähteenään myös skaldirunoutta.
Imeytymishäiriö

| Imeytymishäiriö |
| --- | --- |
 Whipplen tauti: Histologinen kuva, josta näkyy suurentuneita nukkalisäkkeitä ja paljon makrofageja
Luokitus
ICD-10:  (K90)
ICD-9:  579
Tautitietokanta:  7698
MedlinePlus:  000299
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Imeytymishäiriö tai malabsorptio on aineenvaihdunnallinen vaiva, joka ilmenee ruoansulatuselimistön kyvyttömyytenä hajottaa ravintoaineita myöhempää imeytymistä varten. Imeytymishäiriön muoto ja vakavuus riippuu sitä aiheuttaneesta taudista. Hoitamatonta imeytyshäiriö voi johtaa mm. anemiaan ja aliravitsemukseen.
Imeytymishäiriöitä voidaan jakaa seuraavasti:
Selektiivinen (esimerkiksi laktoosi-intoleranssissa)
Osittainen (esimerkiksi abetalipoproteinemia)
Totaalinen (esimerkiksi keliakiassa)
Heroikos

| Heroikos> Ἡρωικὸς.Alkuperäisteos |
| --- | --- |
Kirjailija:  Filostratos
Kieli:  muinaiskreikka
Genre:  mytologia
Julkaistu:  n. 213–217 jälkeen
Löydä lisää kirjojaKirjallisuuden teemasivulta
Heroikos (m.kreik. Ἡρωικὸς, Hērōikos, myös Ἡρωικὰ, Hērōika; lat. Heroicus, Heroica) on Filostratoksen kirjoittama teos, joka kertoo Troijan sotaan osallistuneista heeroksista ja arvostelee Homeroksen esityksiä.
Historia

Filostratos kirjoitti 200-luvulla. Teoksen Heroikos hän on kirjoittanut joskus vuosien 213–217 jälkeen. Tutkijoilla on ollut erilaisia ehdotuksia sille, mikä hänen pyrkimyksenään teoksen kirjoittamisessa oli. Gottfried (Gottfridus) Olearius katsoi, että hän pyrki osoittamaan Homeroksen tekemiä virheitä. Karl Ludwig Kayser katsoi, että Heroikoksen tarkoitus oli paitsi toimia kirjoituksena Homerosta vastaan myös pyrkiä miellyttämään teoksen kirjoittamisaikaan keisarina toiminutta Caracallaa, joka piti itseään uutena Akhilleuksena. Teoksen sisällössä ei kuitenkaan ole mitään suoranaisia viitteitä, jotka kytkisivät sen Caracallaan, vaikka se käsitteleekin myös Akhilleusta. Erään ehdotuksen mukaan Heroikos olisi kirjoitettu kuvamaan mytologisia aiheita esittäneitä maalauksia, jotka olisivat voineet olla esimerkiksi Filostratoksen suojelijan Julia Domnan palatsissa. Ainakin eräät yksityiskohdat teoksessa vaikuttavat maalausten yksityiskohtien kuvauksilta.
Teoksen editio princeps (Firenze, 1496) oli samassa laitoksessa yhdessä Filostratoksen Sofistien elämien, Filostratos Lemnoslaisen teoksen Eikones, Kallistratoksen teoksen Ekfraseis sekä eräiden Lukianoksen satiirien kanssa. Stephanus Niger käänsi Heroikoksen latinaksi (Milano, 1517).
Kirjallisuutta

Philostratus: Heroicus. Teoksessa Philostratus: Heroicus. Gymnasticus. Discourses 1 and 2.  (Edited and translated by Jeffrey Rusten, Jason König. Loeb Classical Library 521)  Cambridge, MA:  Harvard University Press, 2014.
Aiheesta muualla

Philostratus the Athenian: Heroicus. Perseus. (muinaiskreikaksi)
Flavius Philostratus: On Heroes. The Center for Hellenic Studies, Harvard University. (englanniksi)
I Fought the Law

I Fought the Law on Sonny Curtisin kirjoittama kappale, jonka alun perin levytti The Crickets -yhtye vuonna 1959. Suuri hitti siitä tuli vuonna 1965 The Bobby Fuller Four -yhtyeen cover-version myötä. Se nousi muun muassa Yhdysvalloissa top 10:een ja Britanniassa sijalle 33. Se oli samalla yhtyeen ainoa suuri hitti. Tämä versio yhdistelee rock and rollia ja cowboy-musiikkia.
Kappale käsittelee konfliktia laillisuuden ja laittomuuden välillä. Siitä on tehty Bobby Fuller Fourin levytyksen jälkeen lukuisia cover-versioita, joihin lukeutuvat Dead Kennedysin, Stray Catsin ja Hank Williams, Jr.in esitykset. Tunnetuin niistä on kuitenkin The Clashin versio.
The Clashin versio

26. heinäkuuta 1979 kappaleen julkaisi singlenä The Clash -yhtye. Tämä versio julkaistiin alun perin The Cost of Living -nimisellä EP-levyllä. Single ylsi Britannian singlelistalla parhaimmillaan sijalle 29. Se julkaistiin uudelleen vuonna 1988.
Homemade Dynamite

| ”Homemade Dynamite” Lorde ft>  Khalid, Post Malone & SZA |
| --- | --- | --- |

Singlen tiedot
 Albumilta: Melodrama
 Julkaistu: 16. kesäkuuta 2017 (albumi) 16. syyskuuta 2017 (remix)
 Formaatti: digitaalinen lataus
 Tuottaja(t): Lorde, Frank Dukes, Kuk Harrell
 Tyylilaji: R&B, synthpop
 Kesto: 03.34
 Levy-yhtiö: Universal Music New Zealand
Lorden muut singlet
| ”Perfect Places” 2017 | ”Homemade Dynamite” 2017 |   |
Khalidin muut julkaisut
| ”Silence” 2017 | ”Homemade Dynamite” 2017 | ”Saved” 2017 |
Post Malonen muut julkaisut
| ”Rockstar” 2017 | ”Homemade Dynamite” 2017 | ”I Fall Apart” 2017 |
Homemade Dynamite on uusiseelantilaisen laulaja-lauluntekijä Lorden kappale. Sen julkaisi Universal Music New Zealand alun perin 16. kesäkuuta 2017 osana tämän toista, Melodrama-studioalbumia. Kappale kuitenkin miksattiin myöhemmin uudelleen sekä julkaistiin albumin kolmantena ja viimeisenä singlenä 16. syyskuuta 2017. Miksatulla versiolla esiintyvät Lorden lisäksi myös Khalid, SZA sekä Post Malone. Tämä oli ensimmäinen kerta kun Lorden kappaleella vierailee joku toinen esiintyjä sitten vuonna 2015 julkaistun kappaleen "Magnets". Kappaleen alkuperäisen version ovat sanoittaneet Lorde, Tove Lo, Jakob Jerlström sekä Ludvig Söderberg, joista ensimmäinen myös tuotti sen Frank Dukesin sekä Kuk Harrellin kanssa. Miksattua versiota ovat olleet sanoittamassa alkuperäisten sanoittajien lisäksi myös kaikki vierailevat artistit.
Molemmat versiot saivat pääosin positiivisen vastaanoton musiikkikriitikoilta. Kaupallinen menestys oli molemmilla versioilla kohtalaista, alkuperäisen version päästyä singlelistan viidenkymmenen parhaan joukkoon Slovakiassa, Tšekissä ja Uudessa-Seelannissa, miksatun version päästyä puolestaan singlelistan viidenkymmenen parhaan joukkoon Alankomaissa, Australiassa ja Uudessa-Seelannissa. Miksattu versio myi Australiassa kaksinkertaista platinaa.
Käännös suomeksi
Hideto Takahashi

| 0 | 1 | 2 |
| --- | --- | --- |

Henkilötiedot
Syntymäaika: 17. lokakuuta 1987 (ikä 36)
Syntymäpaikka: Gunma, Japani
Pelipaikka: Keskikenttäpelaaja
Seura
Seura: FC Tokyo
Pelinumero: 4
Seurat
| Vuodet | Seura | O (M) |
| 2010- | FC Tokyo |  |
Maajoukkue
| 2012- | Japani | 7 (0) |
Hideto Takahashi (s. 17. lokakuuta 1987 Gunma, Japani) on japanilainen jalkapalloilija. Hän edustaa FC Tokyota ja on pelipaikaltaan keskikenttäpelaaja.
Jalkapallomaajoukkue

Japanin maajoukkueessa Takahashi on pelannut vuodesta 2012 lähtien kaikkiaan 7 ottelua.
Tilastot

| Japanin jalkapallomaajoukkue> Vuodet | Japanin jalkapallomaajoukkue> ottelut | Japanin jalkapallomaajoukkue> maalit |
| --- | --- | --- |
| 2012 | 4 | 0 |
| 2013 | 3 | 0 |
| Yhteensä | 7 | 0 |
Aiheesta muualla

National Football Teams
Japan National Football Team Database
Japanin joukkue – Maanosaliittojen cup 2013
1 Kawashima |
2 Inoha |
3 G. Sakai |
4 Honda |
5 Nagatomo |
6 Uchida |
7 Endō |
8 Kiyotake |
9 Okazaki |
10 Kagawa |
11 Havenaar |
12 Nishikawa |
13 Hosogai |
14 Nakamura |
15 Konno |
16 Kurihara |
17 Hasebe |
18 Maeda |
19 Inui |
20 Takahashi |
21 H. Sakai |
22 Yoshida |
23 Gonda |
Valmentaja Zaccheroni
Harri Rantanen (taiteilija)

| Harri Rantanen> Henkilötiedot |
| --- | --- |
Syntynyt: Tampere, Pirkanmaa
Kansalaisuus:   Suomi
Ammatti:  Heraldikko ja kuvataiteilija
Taiteilija
Ala:  Heraldikko, Suomen Heraldinen Seura
Taidesuuntaus:  Vaakunatiede ja taide
Palkinnot
  Suomen Leijonan ritarikunta ansioristi (1996),  Suomen Valkoisen Ruusun ritarikunta ritarimerkki (2008), Maanpuolustusmitali (2004), Maanpuolustuskiltojen liitto hopeinen kiltaristi (2011), Maanpuolustusnaisten Liitto kultainen ansiomitali (2011), Ylöjärven kaupungin kulttuuripalkinto (2022) 
Aiheesta muualla
Kotisivut
Harri Rantanen (s. 27. joulukuuta 1954 Tampere) on suomalainen heraldikko.
Työhistoria

Hän on suunnitellut muun muassa presidenttien Martti Ahtisaaren ja Tarja Halosen vaakunat. Hätäkeskuslaitoksen vaakuna, virka-asematunnukset ja Pelastustoimen viranomaistunnukset ovat myös hänen tekemiään. Mitaleista mainittakoon Suomen Olympiakomitean ansioristi, -ansiomitali, Ilmavoimien kiltaliiton ansioristi ja -mitali, Pro Pirkanmaa mitali, Pelastajatutkintomerkki, Puolustusvoimien Kansainvälisen Keskuksen mitalisarjan, sekä Suomen partiolaisten tunnuksia Hän on toiminut usean vuoden ajan sijaistuntiopettajana eri oppilaitoksissa, aiheena heraldiikka.
Hän on pitänyt useita taidenäyttelyitä kotimaassa sekä ulkomailla.
Hän on Suomen Heraldisen Seuran hallituksen jäsen ja tominut aikaisemmin seuran  vaakunarekisterin hoitajana.
Galleria

Rantasen työnäytteet:
Heraldinen vaakuna on Presidentti Martti Ahtisaaren Presidentin vaakuna.
Heradinen vaakuna on Presidentti Tarja Halosen Presidentin vaakuna.
Pelastustoimen herladinen tunnus.
Kunnianosoitukset > Ritarikunnat

Suomen Leijonan ritarikunnan ansioristi (1996)
Suomen Valkoisen Ruusun ritarikunnan ritarimerkki (2008)
Kunnianosoitukset > Muut palkinnot

Maanpuolustusmitali (2004)
Maanpuolustuskiltojen liiton hopeinen kiltaristi (2011)
Maanpuolustusnaisten liiton kultainen ansiomitali (2011)
Ylöjärven kaupungin kulttuuripalkinto (2022)[lähde? ]
Aiheesta muualla

Maamme merkittävin Heraldikko Harri Rantanen muusikko Dannylle suunnattu vaakuna verkkojulkaisu 03.08.2011 Viitattu 9.1.2023
Holkkari.net/ artikkeli/pitkaet-jutut holkkari muutti rauhanturvaamisen Julkaisu:15.04.2012 Viitattu 9.1.2023
Vaakunaheraldiikasta haastateltava Harri Rantanen yle artikkeli Julkaistu:26.2.2015 Viitattu 9.1.2023
Kunniatohtorit saivat oman embleemin hattuunsa Ilta-sanomat Julkaisu13.8.2022 Viitattu 9.1.2023
Vaakunaheraldiikasta haastateltava Harri Rantanen yle artikkelijulkaisu 9.6.2014 Viitattu 9.1.2023
Aamulehti: Harri Rantanen suunnitteli tampereen kaupungille oman joululeiman. Julkaisu 4.10.2017 Viitattu 9.1.2023
Suomen numismaattisen yhditys / Harri Rantasen suunnittelema vaakuna. Julkaisu:1.8.2021 Viitattu 9.1.2023
Hispania F111

| Hispania F111 |
| --- | --- |
 Narain Karthikeyan Malesian GP:ssä.
Talli:   Hispania
Suunnittelija(t):   Geoff Willis   Paul White
Kuljettajat:  22.  Narain Karthikeyan 22.  Daniel Ricciardo 23.  Vitantonio Liuzzi
Testikuljettajat:   Narain Karthikeyan  Jan Charouz
Teknisiä tietoja
Renkaat:  P Pirelli
Polttoaine:  BP
Runko:  hiilikuitumonokokki
Moottori:  vapaasti hengittävä Cosworth CA2011 2,4 l 90° V8
Voimansiirto:  Williams LG14 7-vaihteinen puoliautomaattinen pituussuuntainen vaihdelaatikko
Kilpailuhistoria
Debyytti:  Australian GP 2011
Kilpailuja:  19
Voittoja:  0
Paalupaikkoja:  0
Nopeimpia kierroksia:  0
Palkintosijoja:  0
MM-pisteitä:  0
Valmistajien maailmanmestaruuksia:  0
Kuljettajien maailmanmestaruuksia:  0
Hispania F111 oli espanjalaisen Hispania -tallin käyttämä auto kaudella 2011. Ensimmäiset luonnokset autosta julkaistiin helmikuussa 2011, mutta varsinainen auton julkistaminen tapahtui Barcelonan talvitesteissä 11. maaliskuuta 2011. Tallin kuljettajina toimivat Narain Karthikeyan, Vitantonio Liuzzi ja Daniel Ricciardo.
Tallilla oli vaikeuksia auton talvitestien kanssa, kun talli päätti jättää Jerezin testiajankohdan väliin keskittyäkseen Italiassa järjestettyihin mainoskuvauksiin. Barcelonan testeissä autolla ei voinut ajaa, koska uudet kehitysosat eivät läpäisseet tullitarkastusta. Kauden avauskilpailussa kuljettajat eivät päässeet ajamaan kunnollisia aikakierroksia perjantain vapaissa harjoituksissa ja lauantain aika-ajoissa molemmat kuljettajat karsiutuivat 107 % säännön vuoksi eivätkä saaneet erityislupaa FIA:lta. Malesiassa molemmat autot pääsivät kilpailuun, mutta keskeyttivät. Monacossa kuljettajat pääsivät jälleen tuomariston päätöksellä osallistumaan kilpailuun, vaikka olivat rikkoneet autonsa vapaissa harjoituksissa eivätkä pystyneet siten ajamaan kierrostakaan aika-ajoissa.
Liuzzin ajama kolmastoista sija kostealla kelillä Kanadassa oli tallin paras sijoitus kauden aikana. Britanniassa talli vaihtoi Karthikeyanin Ricciardoon, koska kilpailijatalli Red Bull halusi testata testikuljettajansa ajotaitoja. Kilpailussa Ricciardo oli yhdeksästoista ja jäi kolmella kierroksella voittajasta. Intian osakilpailussa Liuzzi korvattiin Karthikeyanilla, joka oli toiminut poissaolonsa aikana tallin testikuljettajana.
Autolla ei kerätty kauden aikana yhtään MM-pistettä ja edellisen kauden tavoin talli sijoittui yhdenneksitoista häviten jälleen Team Lotukselle, mutta voittaen Marussia Virginin.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2011 | Hispania | Cosworth | P |  | AUS | MAL | CHN | TUR | ESP | MON | CAN | EUR | GBR | GER | HUN | BEL | ITA | SIN | JPN | KOR | IND | ABU | BRA | 0 | 11. |
| 2011 | Hispania | Cosworth | P |  Narain Karthikeyan | DNQ | Kesk. | 23 | 21 | 21 | 17 | 17 | 24 |  | TD |  |  |  | TD | TD | TD | 17 |  |  | 0 | 11. |
| 2011 | Hispania | Cosworth | P |  Daniel Ricciardo |  |  |  |  |  |  |  |  | 19 | 19 | 18 | Kesk. | NC | 19 | 22 | 19 | 18 | Kesk. | 20 | 0 | 11. |
| 2011 | Hispania | Cosworth | P |  Vitantonio Liuzzi | DNQ | Kesk. | 22 | 22 | Kesk. | 16 | 13 | 23 | 18 | Kesk. | 20 | 19 | Kesk. | 20 | 23 | 21 |  | 20 | Kesk. | 0 | 11. |
| 2011 | Hispania | Cosworth | P |  Jan Charouz |  |  |  |  |  |  |  |  |  |  |  |  |  |  |  |  |  |  | TD | 0 | 11. |
Aiheesta muualla

Kuvia tai muita tiedostoja aiheesta Hispania F111 Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Hispania F111
HRT F1 Team
Autot, jotka kilpailivat Formula 1 -kaudella 2011
Red Bull RB7
McLaren MP4-26
Ferrari 150° Italia
Mercedes MGP W02
Renault R31
Williams FW33
Force India VJM04
Sauber C30
Scuderia Toro Rosso STR6
Lotus T128
Hispania F111
Virgin MVR-02
Käännös suomeksi
Hotchkiss M1909

| Hotchkiss M1909 Benét–Mercié |
| --- | --- |

Aseen tyyppi:  pikakivääri
Alkuperämaa:   Ranska
Palvelushistoria
Palvelusvuodet:  1909–?
Valtion käytössä:   Ranska  Yhdysvallat  Iso-Britannia 
Sodissa:  Border Campaign, ensimmäinen maailmansota, toinen maailmansota
Valmistushistoria
Suunnittelijat:  Laurence Benét Henri Mercié
Suunniteltu:  1901
Valmistajat:  Hotchkiss
Valmistusvuodet:  1909
Tekniset tiedot
Paino:  12 kg
Pituus:  1,230 mm
Piipun pituus:  640 mm
Kaliiperi:  .303 British 8mm Lebel 7.62×63mm 7mm Mauser
Lippaan kapasiteetti:  30 patruunaa
Tulinopeus:  400–600 laukausta/min
Lähtönopeus:  n. 850 m/s
Maksimikantama:  3 800 m
Hotchkiss M1909 Benét–Mercié on vuonna 1909 ilmestynyt Hotchkissin valmistama pikakivääri. Ranskan ja Britannian armeijat käyttivät asetta ensimmäisen maailmansodan aikana. Ranskassa se tunnettiin nimellä Hotchkiss M1909, kun taas Yhdysvalloissa "Benét–Mercié Machine Rifle, Caliber .30 U. S. Model of 1909". Springfield Armory ja Colt’s Manufacturing Company valmistivat M1909 yhteensä 670 kappaletta.
Aiheesta muualla

Kuvia tai muita tiedostoja aiheesta Hotchkiss M1909 Wikimedia Commonsissa
Heini Aho

| Heini Aho> Henkilötiedot |
| --- | --- |
Syntynyt: 1979 (ikä 44–45) Turku
Ammatti:  kuvataiteilija, kuvanveistäjä
Taiteilija
Ala:  kuvanveisto, videotaide
Palkinnot
 William Thuringin palkinto 2016, Turun taiteilijaseuran vuoden taiteilija 2004 Varsinais-Suomen taidetoimikunnan taidepalkinto 2009 
Aiheesta muualla
Kotisivut
Heini Aho (s. 1979) on suomalainen kuvanveistäjä ja videotaiteilija. Aho tekee installaatioita, videoita sekä performansseja.
Heini Ahon veistoksissa on ollut leikkisyyttä, kollaasielementtejä ja prosesseja. Ahon performatiivisissa videoissa taas saatetaan kasata huojuvia pinoja tai heitellä vaatekappaleita seinään maalattuun ”mustaan aukkoon”. Aho on taiteilijakollektiivi Videokaffen jäsen.
Aho on opiskellut Kuvataideakatemiassa vuosina 2009-2015, sitä ennen Turun piirustuskoulussa vuosina 1999-2003.
Hänen näyttelyitään on ollut Galleria Sinnessä, Muun galleriassa, Turun Taidemuseon Studiossa, Forum Boxissa, Galerie Anhavassa ja Taidekeskus Mältinrannassa.
Hänen teoksiaan on Kiasman, Saastamoisen säätiön, Helsingin taidemuseo HAMin ja Wihurin säätiön kokoelmissa.
Heini Ahon suunnittelema ja pesäpallonpelaajien valitsema naisten Superpesiksen pokaali herätti vuonna 2023 oudoksuntaa. Veistosmainen pokaali näyttää vänkyrän oksan ja pesäpallomailan välimuodolta. Yläosasta versoo vaaleanpunainen kukka. Silmu-mestaruuspokaali kuitenkin rikkoutui sen ensimmäisenä voittaneen Porin Pesäkarhut -joukkueen mestaruusjuhlissa. Pari päivää aiemmin Pesäkarhujen kerrottiin juhlineen voittoa "villisti".
Julkiset teokset

Meditatiivinen kello 2022, Suomalais-venäläinen koulu Helsinki
Puumaja 2022, Majakkasairaala Turku
Silmu (kasvun tarina), Naisten Superpesiksen mestaruuspokaali 2023, pronssi
Lintu, Kärjen koulu Seinäjoki, suunnittelukilpailun voitto 2023
Ajatuksen huuhtomaa, viisiosainen teossarja, Helsingin Sompasaareen, 2024.
Julkiset teokset > Videoteoksia

Black Hole 2010
Gravity Monster 2011
Julkiset teokset > Kuvia teossarjasta Ajatuksen huuhtomaa, Helsinki, 2024

Hengähdys
Hellereaktio - ikuisen haukotuksen saari
Ylenevä
Energiasaareke – Hiilenmustan muistomerkki
Pikku Hylkysaari
Julkaisuja

Saara Hacklin toim: Kompassissa pohjoinen - teoksia Wihurin rahaston kokoelmasta. Kiasma 2022.
Bon Sauvage - luovuuden synty. Taide 2014
Aiheesta muualla

Heini Aho Kansallisgallerian kokoelmissa
Heini Ahon verkkosivut
Heini Aho kuvataiteilijamatrikkelissa
Hotdog (albumi)

| Hotdog Lika-Aki |
| --- | --- | --- |

Studioalbumin tiedot
 Julkaistu: 3. maaliskuuta 2017
 Tyylilaji: hip hop
 Kesto: 35.44
 Levy-yhtiö: Överdog
Listasijoitukset
  Suomen virallinen lista: 5.
Lika-Akin muut julkaisut
| Katuvisioita 2012 | Hotdog 2017 |   |
Hotdog on rap-artisti Pyhimyksen ensimmäinen Lika-Aki -taiteilijanimellä julkaistu albumi. Se julkaistiin digijulkaisuna, lp-levynä ja c-kasetilla 3. maaliskuuta 2017. Aiemmin Lika-Aki -nimellä on julkaistu vain yhteislevy Katuvisioita Perhosveitsi-Heikin eli Heikki Kuulan kanssa.
Kappaleet

Multiacco – 3.47
Paljon onnea vaan – 3.29
Hot Dog Hall of Fame – 3.34 (feat. Tippa-T, Faktoi)
Kissanainen – 3.18
Kelafornia – 4.00 (feat. Kalle Kinos, Valto)
Requiem 4 the Elämäm koulu – 2.31
1000000mm – 3.20
Shoppaa – 3.52 (feat. Adi L Hasla)
Easyy – 4.20 (feat. DJ Kridlokk)
Pillit päällä – 3.34
Hotel California (kirja)

| Hotel California |
| --- | --- |

Kirjailija:  Reijo Mäki
Kansitaiteilija:  Timo Numminen
Kieli:  suomi
Genre:  dekkari
Kustantaja:  Otava
Julkaistu:  2022
Sivumäärä:  359
ISBN:  978-951-1-43319-4
Sarja: Vares
Edeltävä:  Sulhasmies
Seuraava:  Köyhä ritari
Löydä lisää kirjojaKirjallisuuden teemasivulta
Hotel California on Reijo Mäen vuonna 2022 ilmestynyt 33. Vares-dekkari.
Kirjan tarina alkaa vuodesta 2016, kun Jussi Vares lähtee turvamieheksi dokumentaristi Fränk Wrångin elokuvaprojektiin, joka on tarkoitus toteuttaa Kalifornian Lake Piru -järvellä. Mukana on ohjaajan ammatillinen oikea käsi Mariza, hänkin Vareksen vanhoja tuttuja.
Elokuvahanke kariutuu maastopalojen vuoksi, ja seurue joutuu palaamaan Turkuun. Fränk katoaa ja Vares alkaa penkoa tapausta liikemiestuttu Danny Lundin toimeksiannosta ja jakaa etsintäajatuksiaan Marizan kanssa. Samaan aikaan natsihenkinen jenkkipalkkamurhaaja saa toimeksiannon Suomeen.
Kirjassa sivutaan myös Turun vuoden 2017 terrori-iskua. Teoksessa on viittauksia vuoden 1998 Big Lebowski -elokuvaan, sotahistoriaan, holokaustiin, taiteisiin, katoamistapauksiin ja rasismiin.
Vastaanotto

Ilmestymisvuonnaan Hotel Californiaa myytiin 13 500 kappaletta ja se oli Suomen kuudenneksi myydyin kotimainen kaunokirja.
Turun Sanomien Matti Komulaisen mukaan Mäki yhdistää Hotel Californiassa ajankohtaisia teemoja, yhteiskunnallista pohdintaa, globaaleja ilmiöitä sekä suorasukaista ja usein kaksimielistä huumoria tyylilleen ominaisesti.